Document ID: /roh_data/filtered/fineweb-2-filterrobots_roh.jsonl.gz/11235

Las Pendicularas d'Arosa han fatg bilantscha intermediara da las stagiuns da stad e d'enviern passadas. Ils responsabels quintan cun in minus da la svieuta da 4,9 milliuns francs. Passa 3 milliuns damain haja la gastronomia purtà, uschia la prognosa per l'onn da fatschenta 2020-2021 da la Pendicularas Arosa SA. E tar las pernottaziuns manchia in milliun francs pervi da la pandemia.
Tuttina resultat guliv
Tuttina spetgan las pendicularas in resultat guliv. Quai grazia ad ina buna vendita da bigliets dal di e da l'onn sco er grazia a las indemnisaziuns per lavur reducida e la spierta take-away. Tenor il president dal cussegl d'administraziun Lorenzo Schmind, sajan ins tut en tut vegnì davent cun in egl cler-blau. Ina prognosa per la stagiun da stad n'ha el betg gugegià. L'ultima stad saja però stada exraordinaria e quai be pervi dals blers giasts svizzers.